
# REPUBLIKA E SHQIPËRISË AKADEMIA E SHKENCAVE

**Qendra e Studimit të Arteve**

# Tiranë, më 12.7.2024

**Njoftim për pozicion të lirë pune**

Në zbatim të ligjit nr. 53/2019 “*Për Akademinë e Shkencave në Republikën e Shqipërisë”*, i ndryshuar, të *Statutit* të saj, i ndryshuar, të Vendimit të Këshillit të Ministrave nr.821, datë 28.12.2023 për “Ngritjen dhe organizimin e njësive të përhershme të kërkim-studimit në albanologji pranë Akademisë së Shkencave të Republikës së Shqipërisë”, Vendimit të Kryesisë të Akademisë së Shkencave nr.4, datë 10.01.2024 “Për strukturën e organikën dhe për emërimin e punonjësve kërkimorë-shkencorë dhe të administratës ndihmëse të instituteve të albanologjisë” dhe të Rregullores së brendshme administrative të Akademisë së Shkencave, e ndryshuar, shpall pozicionin e lire të punës:

# Pozicioni: Punonjës kërkimor-shkencor, në specialitetin studiues i arteve: arkitekturës/ planifikimit urban/ artit në hapësirën publike, kategoria “Doktor i Shkencave”- B2.

Pozicioni i punës është pranë *Qendrës së Studimit të Arteve* në Akademinë e Shkencave të Shqipërisë.

Kandidatët që aplikojnë për vendin e punonjës kërkimor-shkencor në Qendrën e Studimit të Arteve, pranë Akademisë së Shkencave duhet të plotësojnë *kriteret e përgjithshme* dhe *kriteret e veçanta,* të cilat janë parashtruar në këtë dokument, deri në miratimin e akteve të tjera nënligjore.

1. Të jetë shtetas shqiptar;
2. Të ketë zotësi të plotë për të vepruar;
3. Të zotërojë gjuhën e njësuar shqipe, me shkrim e të folur;
4. Të jetë në kushte shëndetësore të mira, që lejojnë të kryejë detyrën përkatëse;
5. Të plotësojë kriteret specifike të vendosura në bazë të përshkrimit të vendit të punës për formimin, kualifikimin, përvojën etj.;
6. Të mos jetë i dënuar me vendim të formës së prerë për kryerjen e një vepre penale që përbën pengesë ligjore;
7. Të mos ketë masë ndëshkimore në fuqi, nga komisionet e etikës, për shkelje të kodit të kërkuesit shkencor ose mësimdhënësit (vetëdeklarim ose vërtetim);
8. Të jetë a të vendoset me banim në Tiranë.

Kandidatët dorëzojnë në zyrën e Protokollit (Akademia e Shkencave, Tiranë), dosjen e kandidimit.

Pranohen vetëm kandidatët të cilët, përveç kritereve të përgjithshme, plotësojnë edhe kriteret e veçanta, si më poshtë:

**Kriteret e veçanta**

Kandidati/ja që konkurron për vendin e kërkuesit shkencor, në specialitetin studiues i arteve: arkitekturës/planifikimit urban/artit në hapësirën publike, pranë Qendrës së Studimit të Arteve, pranë Akademisë së Shkencave të Shqipërisë, kategoria “Doktor i Shkencave”-B2 duhet të plotësojë këto kritere:

* Të ketë kryer studimet e larta në fushën e artit/arkitekturës/urbanistikës (preferohen kandidatët që kanë formim dhe punime në të tria fushat).
* Të ketë kryer studimet në nivelin Master Shkencor ose diplomë e integruar ekuivalente, me vlerësimin shumë mirë (së paku me mesatare mbi 8), në fushën e artit/arkitekturës/urbanistikës.
* Të ketë mbrojtur doktoraturën në fushën e artit/arkitekturës/urbanistikës.
* Preferohen kandidatët që kanë realizuar studime kritike mbi artin pamor/ arkitekturën/ urbanistikën dhe që paraqesin një projekt kërkimor, i cili dëshmon vijimin e studimeve në këtë drejtim.
* Njohuritë e kandidatit/es mbi historinë e artit pamor/urbanistik/arkitekturor, përfshirë literaturën dhe ligjërimin kritik mbi zhvillimin e artit në mjedise publike, do të konsiderohen një plus.
* Është thelbësore që kandidati/ja të ketë njohuri të konsiderueshme dhe të provueshme mbi zhvillimin e artit/arkitekturës/urbanistikës post-socialiste/bashkëkohore në Shqipëri (dhe nga artistët shqiptarë) duke filluar nga rënia e regjimit komunist e deri më sot.
* Bazuar në Strategjinë e Qendrës së Studimit të Arteve, si dokumenti kryesor për organizimin e punës akademike dhe veprimtarisë shkencore në këtë qendër, ku u jepet përparësi qasjeve shumëdisiplinore dhe ndërdisiplinore në hulumtimin e disiplinave dhe gjinive të ndryshme të artit, dhe më gjerë të epokës socialiste dhe asaj post-socialiste, por edhe për shkak të lidhjes së artit pamor publik me gjini të tjera artistike, preferohen projekte kërkimore që dëshmojnë një qasje shumëdisiplinore ose ndërdisiplinore.
* Bazuar në Strategjinë e Qendrës së Studimit të Arteve, si dokumenti kryesor për organizimin e punës akademike dhe veprimtarisë shkencore në këtë qendër, ku inkurajohet ndërthurja e veprimtarisë kërkimore individuale me veprimtarinë kërkimore në kontekstin e projektit departamental të Arkivit të Dokumentacionit Artistik, si dhe për shkak të afinitetit mes artit publik dhe proceseve të dokumentimit dhe të arkivimit, do t’i jepet përparësi kandidatëve që paraqesin një projekt kërkimor i cili ka potencial për të ndërvepruar me Arkivin e Dokumentacionit Artistik.
* Do të kenë përparësi, kandidatët të cilët kanë veprimtari në fushën shkencore përkatëse, përmes pjesëmarrjes në konferenca, mësimdhënies, botimeve dhe që janë njohës të gjuhëve anglisht, italisht, frëngjisht, gjermanisht ose spanjisht.

# Ç. Dokumentet dhe afati i dorëzimit:

*Dokumentet që duhet të paraqesë kandidati:*

Kandidati duhet të dërgojë me postë ose dorazi në një zarf të mbyllur pranë zyrës së protokollit dokumentet e dosjes së tij personale si më poshtë:

1. *Kërkesën me shkrim;*
2. *Fotokopje e faqes së parë të pasaportës ose të kartës së identitetit.*
3. *Curriculum Vitae me të dhënat personale e profesionale (ku përfshihet edhe lista e plotë e botimeve).*
4. *Fotokopjet e noterizuara të diplomave universitare e pasuniversitare fituar brenda a jashtë vendit (në rastin e fundit, ekuivalentuar ose në proces ekuivalentimi në Ministrinë e Arsimit dhe Sportit).*
5. *Origjinalet ose fotokopjet e plota të së paku dy botimeve (libra, artikuj, ligjërata), me referencën e plotë të tyre shënuar në krye.*
6. *Fotokopje e noterizuar e dëshmisë së zotërimit të një gjuhe ndërkombëtare: anglisht, frëngjisht, italisht, gjermanisht, spanjisht (për kandidatët që e kanë kryer shkollimin jashtë vendit, mjafton diploma e noterizuar e universitetit të huaj).*
7. *Dy rekomandime nga dy specialistë të fushës.*
8. *Letër motivimi (1-2 faqe), me të cilën kandidati tregon arsyet e kandidimit dhe nivelin e përgatitjes së tij për postin në të cilin aplikon.*
9. *Projekt-program kërkimor (2-4 faqe), ku kandidati paraqet përshkrimin e një projekti kërkimor që ai synon të realizojë në tre vitet e ardhshme në specialitetin ku ai aplikon.*
10. *Dëshmi penaliteti.*
11. *Vërtetim i gjendjes shëndetësore.*

*Afati i dorëzimit të dokumenteve:*

Pranimi i dokumenteve bëhet deri më datën 26.7.2024, ora 13:00. Gjatë kësaj periudhe kandidatët kanë të drejtën të konsultohen me njësinë përgjegjëse të personelit për plotësimin e dokumentacionit. Pas këtij afati nuk pranohet asnjë aplikim për këtë vend pune.

**Mënyra e vlerësimit**

Vlerësimi i kandidatëve do të bëhet me datën 13.9.2024 prej orës 11:00

**Verifikimi paraprak**

 Rezultatet e verifikimit paraprak të kryer nga njësia, me emrat e kandidatëve që i plotësojnë kriteret, do të shpallen më datë 6.9.2024 në faqen zyrtare të Akademisë së Shkencave, dhe në portalin e Shërbimit Kombëtar të Punësimit. Lista e kandidatëve që nuk kualifikohen nuk publikohet. Njësia i bën të ditur çdo kandidati veçmas arsyen e moskualifikimit. Ankesat nga kandidatët paraqiten në njësinë përgjegjëse brenda 3 (tri) ditë pune nga shpallja e listës dhe ankuesi merr përgjigje brenda 3 (tri) ditë pune nga data e depozitimit të saj.

**Verifikimi i kandidatëve**

Kandidatët e kualifikuar duhet të paraqiten më datën 13.9.2024 për zhvillimin e konkursit pranë KPP.

**Vlerësimi do të bëhet për:**

a). Arsimimin, kualifikimin e aktivitetin e kandidatëve, mbështetur në dokumentacionin që gjendet në dosje; b). Intervistën me gojë; c). Projektin kërkimor..

Totali i pikëve në vlerësimin e kandidatëve është 100 (njëqind) pikë dhe ka këtë strukturë: a). 25 për qind për formimin profesional; b). 25 për qind për vlerësimin në bashkëbisedimin me gojë; c). 50 për qind për projektin kërkimor.

# Dh. Fazat e konkurrimit:

Konkurrimi zhvillohet në dy faza:

a). Verifikimi paraprak i plotësimit të kritereve të përgjithshme dhe specifike të domosdoshme prej kandidatëve; b). Vlerësimi i kandidatëve.

Njësia përgjegjëse, në bazë të dokumentacionit të paraqitur nga kandidatët, bën verifikimin e plotësimit të kritereve të përgjithshme e specifike të domosdoshme prej kandidatëve menjëherë pas lejes vjetore të punonjësve, pra *para dates 6.09.2024.* Ndërsa *komisioni i pranimit të personelit* (KPP) bën vlerësimin e kandidatëve që i plotësojnë këto kritere.

# Shpallja e rezultateve dhe njoftimi i fituesit:

*Verifikimi paraprak*

Rezultatet e verifikimit paraprak të kryer nga njësia, me emrat e kandidatëve që i plotësojnë kriteret, do të shpallen më datë 9.9.2024 në faqen zyrtare të Akademisë së Shkencave, në rrjetet sociale të institucionit dhe në portalin e Shërbimit Kombëtar të Punësimit.

Lista e kandidatëve që nuk kualifikohen nuk publikohet. Njësia i bën të ditur çdo kandidati veçmas arsyen e moskualifikimit. Ankesat nga kandidatët paraqiten në njësinë përgjegjëse brenda 3 (tri) ditë pune nga shpallja e listës dhe ankuesi merr përgjigje brenda 3 (tri) ditë pune nga data e depozitimit të saj.

*Verifikimi i kandidatëve*

Kandidatët e kualifikuar duhet të paraqiten më datën **13.9.2024** për zhvillimin e konkursit pranë KPP. Rezultati për çdo kandidat do të dalë nga shuma e pikëve të dhëna për të nga anëtarët e KPP. Në bazë të tyre do të përcaktohet renditja e kandidatëve.

Lista me emrat e konkurruesve me mbi 65 pikë do t’i dërgohet njësisë përgjegjëse të personelit e cila *shpall fitues të parin që renditet në listë*. Emri dhe profili profesional i fituesit *i njoftohen Kryesisë*. Kryetari i ASH bën emërimin në detyrë të fituesit. Fituesi brenda tri ditësh lidh kontratën e punës me institucionin të përfaqësuar nga Drejtori i Qendrës së Studimit të Arteve.

Njësia bën publik vendimin për emërimin përmes faqes zyrtare të institucionit.

# Akademia e Shkencave e Shqipërisë Sheshi “Fan Noli”, Tiranë [www.akad.gov.al](http://www.akad.gov.al/)